|  |  |
| --- | --- |
| Likelydende brev - se vedlagt liste     |  |

|  |  |  |  |  |
| --- | --- | --- | --- | --- |
| Behandlende enhet: | Saksbehandler/telefon: | Vår referanse: | Deres referanse: | Vår dato: |
| Vegdirektoratet | Gyda Grendstad / 95272428 | 16/142136-23 |   | 19.12.2016 |
|  |  |  |  |  |
|  |  |   |

Høring – Forslag til ny håndbok N100 Veg- og gateutforming

Vegdirektoratet har utarbeidet et høringsutkast til revidert utgave av håndbok N100 Veg- og gateutforming. Forslaget skal erstatte dagens versjon fra 2013. Høringsutkastet kan hentes på våre nettsider: [www.vegvesen.no/Fag/Publikasjoner/Horinger](http://www.vegvesen.no/Fag/Publikasjoner/Horinger).

De viktigste endringene er:

- færre dimensjoneringsklasser for hovedveger

- nytt beregningsgrunnlag for linjeføringskravene for veger

- ny strukturering av gatedelen

- utvidet bruksområde for gater

- mer fokus på nettplanlegging som grunnlag for valg av gateløsning m.m.

- midtstilt kollektivfelt og -gate tatt inn som ny normert løsning.

Krav i NA-rundskriv er også innarbeidet i høringsutgave for ny normal. Noen tema, som for eksempel kryssutforming og løsninger for gående og syklende er i liten grad endret. Disse temaene vil bli vurdert grundigere i neste revisjonsrunde som startes opp i 2017.

I tillegg til de tre dimensjoneringsklassene for nasjonale hovedveger vurderer Vegdirektoratet om det er behov for en firefeltsveg med lavere fartsgrense enn 110 km/t når ÅDT > 12 000 for å redusere kostnader og inngrep. Vi ber også om innspill på behovet for en slik dimensjoneringsklasse.

Vanlig 2/3-feltsveg, H2, har god trafikkavvikling opp til 15000 ÅDT. Det er allikevel også vurdert å etablere en smal firefeltsveg som en variant av dimensjoneringsklasse H2 (ÅDT 6 000-12 000). Hvordan en slik profil vil se ut er vist på figur C.4 s.37. En slik veg vil se ut som en smal firefeltsveg. Dimensjoneringsklassen har marginalt bedre trafikkavvikling enn 2/3-feltsveg, risiko for dårligere trafikksikkerhet, høyere kostnader ved investeringer (anslagsvis 25 – 35 %) og dyrere drift- og vedlikehold. Arealinngrep øker med ca. 30% sammenlignet med 2/3-feltsveg. Konsekvensen kan være økte konflikter mht. dyrka mark, natur- og kulturminneverdier m.m.(se eget vedlegg med dokumentasjon).

For å få en bedre oversikt og for å kunne sammenligne sammenlignbare høringsuttalelser, ber vi om at om høringsuttalelsene systematiseres og innarbeides i vedlagte høringsskjema med referanse til kapittel og punkt. Vi ber også om at innspill og forslag fra hver høringspart for eksempel foretak, region, kommune region samordnes i en felles uttalelse per part.

Høringsuttalelser sendes Vegdirektoratet innen 15. mars 2017. Uttalelser kan sendes per brev til Vegdirektoratet eller på e-post til firmapost@vegvesen.no. Uttalelsen merkes med vår referanse.

Veg- og transportavdelingen

Med hilsen

Med hilsen

Kjersti Kvalheim Dunham

Direktør

 Gyda Grendstad

*Tekst for godkjenning settes inn ved ekspedering.*

Vedlegg: 1

Likelydende brev sendt til

4 Postmottak Region midt

5 Postmottak Region nord

2 Postmottak Region sør

3 Postmottak Region vest

1 Postmottak Region øst

68000 Trafikksikkerhet, miljø- og teknologiavdelingen